recursal/SuperWikiNEXT-32B huggingface dataset:
Ο **Ούγκο Έρφουρτ** (Hugo Erfurth) (14 Οκτωβρίου 1874, Χάλε, Γερμανία – 14 Φεβρουαρίου 1948, Γκαϊενχόφεν) ήταν Γερμανός φωτογράφος διάσημος κυρίως για πορτρέτα καλλιτεχνών, διανοούμενων, και προσωπικοτήτων της δεκαετίας του '20. Παρά το γεγονός ότι κατέληξε φωτογράφος, οι εγκύκλιες σπουδές του έγιναν στην Εμπορική Σχολή της Δρέσδης. Αργότερα από το 1892 έως 1896 έγινε μαθητευόμενος φωτογράφος και από το 1896 έως το 1925 εργάστηκε, επίσης στη Δρέσδη, ως πορτρετίστας φωτογράφος. 

Στην ίδια περίοδο έκανε τα φωτογραφικά ή σχεδιαστικά πορτρέτα πολλών καλλιτεχνών που σύχναζαν εκείνη την εποχή στο εργαστήρι του, ανάμεσά τους ο ζωγράφος Όττο Ντιξ (Otto Dix) και ο Πάουλ Κλέε (Paul Klee). Στην περίοδο 1924 - 1948 ήταν πρόεδρος της κριτικής επιτροπής της *Gesellschaft Deutscher Lichtbildner* (GDL), οργάνωσης των κορυφαίων Γερμανών φωτογράφων και αρχαιότερης οργάνωσης φωτογράφων στη Γερμανία. Εργάστηκε στην Κολωνία, από το 1934 ως το 1943 και στο Γκαϊενχόφεν (Gaienhofen) από το 1943 μέχρι τον θάνατό του.

Ο Έρφουρτ έκανε φυσική χρήση του φωτός και διακρινόταν για την άρτια τεχνική, ενίοτε πειραματική, της εκτύπωσης των φωτογραφιών του. Από το 1927, άρχισε να πειραματίζεται με φωτογραφήματα τοποθετώντας αντικείμενα ανάμεσα σε πηγή φωτός και φωτοευαίσθητο χαρτί και βιομηχανικές εικόνες. Το μεγαλύτερο μέρος του έργου του καταστράφηκε κατά τη διάρκεια του Β' Π.Π. μετά τον βομβαρδισμό του εργαστηρίου του. 

Η γερμανική πόλη Λεβερκούζεν και η εκεί εδρεύουσα εταιρεία Agfa ίδρυσαν ένα διεθνές βραβείο φωτογραφίας που φέρει το όνομά του.

Παραπομπές-σημειώσεις
---------------------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 9  Απριλίου 2014.
2. 1 2  «Hugo Erfurth». (Ολλανδικά) *RKDartists*. 262804.
3. ↑  (Αγγλικά) *SNAC*. w6xd8mcr. Ανακτήθηκε στις 9  Οκτωβρίου 2017.
4. ↑  «Luminous-Lint» (Αγγλικά) Hugo\_\_Erfurth. Ανακτήθηκε στις 9  Οκτωβρίου 2017.
5. ↑  (Αγγλικά) *Museum of Modern Art online collection*. 1744. Ανακτήθηκε στις 4  Δεκεμβρίου 2019.
6. ↑  (Αγγλικά) *Union List of Artist Names*. 11  Μαΐου 2018. 500003504. Ανακτήθηκε στις 14  Μαΐου 2019.
7. ↑  45242. Ανακτήθηκε στις 4  Δεκεμβρίου 2019.
8. ↑  *The Fine Art Archive*. cs.isabart.org/person/29409. Ανακτήθηκε στις 1  Απριλίου 2021.
9. ↑  The American College of Greece
10. 1 2  Photography Encyclopedia: Hugo Erfurth
11. ↑  Βλ. για παράδειγμα Otto Dix portrait Αρχειοθετήθηκε 2009-05-01 στο Wayback Machine.
12. ↑  Hugo Erfurth. (2009). In *Encyclopædia Britannica*. ανάκτηση June 15, 2009, από Encyclopædia Britannica Online: <>

|  |  |
| --- | --- |
| εικονίδιο Φωτογραφία | Πύλη Φωτογραφία |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 4976009
* **Europeana**: agent/base/13110
* LCCN: n87899096
* ISNI: 0000 0000 6644 4043
* GND: 118530747
* SUDOC: 032811136
* BNF: cb121904984 (data)
* BIBSYS: 4072217
* ULAN: 500003504
* NLA: 35719208
* RKD: 262804

 |

 |
Η **Οιάνθεια** ή και **Ευάνθεια** ή **Ευανθίς**ήταν ελληνική παραθαλάσσια (στη δυτική είσοδο του Κρισσαίου κόλπου) πόλη της Αρχαιότητας στην περιοχή της Οζολαίας Λοκρίδας, στο σημερινό Νομό Φωκίδας, για την οποία πολλοί ερευνητές θεωρούν ότι βρισκόταν κτισμένη στο σημείο που σήμερα υπάρχει το Γαλαξείδι. Οι κάτοικοί της λάτρευαν ιδιαιτέρως τον θεό Απόλλωνα και τον Ασκληπιό, ενώ στην πόλη (όπως αναφέρει ο Θουκυδίδης) υπήρχαν ναός της Αρτέμιδας και ιερό της Αφροδίτης.

Παραπομπές
----------

1. ↑  Dictionary of Greece: Οιάνθεια Ανακτήθηκε στις 12/9/2019
2. ↑  William Smith, Πληροφορίες για τον τόπο Οιάνθεια Ανακτήθηκε στις 12/9/2019
3. ↑  «Οιάνθεια (Αρχαία πόλη) Ανακτήθηκε στις 12/9/2019». Αρχειοθετήθηκε από το πρωτότυπο στις 27 Ιουνίου 2017. Ανακτήθηκε στις 12 Σεπτεμβρίου 2019.
Η **Περκώτη** ήταν αρχαία πόλη στη νότια ασιατική πλευρά του Ελλησπόντου και στα βόρεια της Τροίας. Λέγεται ότι ήταν η πατρίδα του προφήτη -βασιλέως Μέροπος. Αυτός ήταν πατέρας της Αρίσβης (που παντρεύτηκε πρώτα τον βασιλιά Πρίαμο και ύστερα τον βασιλιά Ύρτακο), της Κλειτής (που παντρεύτηκε τον βασιλιά Κύζικο) και του Αμφίου και του Αδράστου που πολέμησαν στον Τρωικό πόλεμο. Σύμφαωνα με την Ιλιάδα του Ομήρου, η Περκώτη, ως σύμμαχος της Τροίας, έστειλε στρατιωτικό σώμα στον Πρίαμο, υπό τον Άσιο υιό του Υρτάκου που πληγώθηκε από τον Αντίλοχο. Επίσης δύο Περκώτιοι σκοτώθηκαν σε εκείνο τον πόλεμο από τον Οδυσσέα και τον Διομήδη. Οι άλλοι Μεροπίδες (Άδραστος και Άμφιος) έστειλαν ενισχύσεις από την γειτονική Αδράστεια. Πάλι κατά τον Όμηρο, ο υιός του Ικετάωνος (και ανεψιός του Πριάμου) Μελάνιππος, οδήγησε κοπάδι βοοειδών στην Περκώτη. 

Σύμφωνα με τον Φαινία της Ερεσσού, η Περκώτη δόθηκε στον Θεμιστοκλή από τον Αρταξέρξη Α΄, ως τόπος διαμονής του. 

Στην εποχή του Στράβωνος η πόλη είχε εξαφανιστεί, ώστε ο Αμάσειος γεωγράφος να μην μπορεί να προσδιορίσει την θέση της. Υποστήριζε επίσης ότι η αρχική της ονομασία ήταν Περκώπη και ήταν μέρος της Τρωάδος. Πάντως ούτε οι Περκώτιοι, αλλά ούτε οι Αρίσβιοι και οι Αδράστειοι ήταν Τρώες ή Δαρδάνιοι, ενώ ασαφής ήταν και η καταγωγή των Μεροπιδών και Υρτακιδών.
Ο **Μπόζων Β΄**, γαλλ. Boson II (928 - 965/67) από τον Οίκο των Μποζονιδών ήταν κόμης του Αβινιόν (935-) και του Αρλ (949-). Η καταγωγή του είναι αμφιλεγόμενη, ωστόσο ο βίος του μας είναι καλά γνωστός.

Βιογραφία
---------

Ήταν, σύμφωνα με μία υπόθεση, γιος του Ρότμπολντ (γαλλ. Ρουμπώντ) ή Ρόαντμποαλντ του Άγκελ. Ήταν ευγενής από το Μακόν και το 903 ο συγγενής του Λουδοβίκος Γ΄ ο *Τυφλός* του έδωσε τον τίτλο του κόμη της Προβηγκίας. Η οικογένεια τού Ρότμπολντ είναι άγνωστη: μερικοί ιστορικοί θεωρούν, ότι σύζυγός του θα μπορούσε να είναι η Ερμενγάρδη, κόρη του Γουλιέλμου Α΄ των Γουλιελμιδών δούκα της Ακουιτανίας ή η Ερμενγάρδη των Μπιβινιδών, κόρη του Μπόζο βασιλιά της Προβηγκίας και αδελφή του Λουδοβίκου Γ΄. Το ότι ο Ρότμπολντ είναι γιος του Μπόζο Α΄ μαργράβου της Τοσκάνης αμφισβητείται, όμως η μητέρα του είναι μία από τις προηγούμενες.

Σύμφωνα με τον Γάλλο ιστορικό Ζαν-Πιέρ Πολύ, που υποστηρίζει την τελευταία εκδοχή, η οικογένειά του -που η κομητεία τής δόθηκε από τον Ούγο της Προβηγκίας, αδελφό του Μπόζο Α΄- μάλλον προέρχεται από τη Σεπτιμανία. Το πιο σημαντικό μέλος της, ο Μπόζο[ν], άλλαξε συμμάχους περί το 947/48 με το να ακυρώσει τον γάμο του με τη Μπέρτα, ανιψιά του Ούγου και να νυμφευτεί την ευγενή Κωνσταντία. Αυτή θεωρείται πως είναι η Κωνσταντία της Προβηγκίας, από την οποία έλαβε το όνομά της η εγγονή της Κωνσταντία του Αρλ, σύζυγος του Ροβέρτου Β΄ της Γαλλίας. Η Κωνσταντία της Προβηγκίας ήταν κόρη του Λουδοβίκου Γ΄ του Τυφλού και της Άννας των Μακεδόνων, κόρης του Λέοντα ΣΤ΄ του *Σοφού* Αυτοκράτορα των Ρωμαίων.

Ο αδελφός του Γουλιέλμος έδωσε το όνομά του σε έναν γιο του Μπόζο[να], που ίσως συνδέεται με τους Γουλιελμίδες του Ωβέρν. Ο νέος βασιλιάς της Βουργουνδίας Κορράδος Α΄ ίσως βρήκε στον Μπόζο[να] έναν λιγότερο απειλητικό και φιλόδοξο κόμη, από μικρή οικογένεια, που μπορούσε να συμβιβαστεί με τους αξιωματούχους της Προβηγκίας.

Οικογένεια
----------

Νυμφεύτηκε την Κωνσταντία των Μπιβινιδών, κόρη του Καρόλου-Κωνσταντίνου κόμη του Βιεν και είχε τέκνα:

* Ρότμπολντ Α΄ απεβ. 1008, κόμης της Προβηγκίας.
* Γουλιέλμος Α΄ π.950-993, κόμης της Προβηγκίας.
	+ Κωνσταντία π.986-1032, παντρεύτηκε τον Ροβέρτο Β΄ των Καπετιδών βασιλιά της Γαλλίας.

Παραπομπές
----------

1. ↑  Leo van de Pas: (Αγγλικά) *Genealogics*. 2003.

Πηγές
-----

* Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band II (Marburg, Germany: Verlag von J. A. Stargardt, 1984), Tafel 187
Για το ομώνυμο ηφαιστειακό πέτρωμα και δομικό υλικό, δείτε: περλίτης.  
Χαρακτηριστική περλιτική δομή σε υποευτηκτοειδή χάλυβα, όπως φαίνεται σε ηλεκτρονικό μικροσκόπιο σάρωσης. Η σκοτεινή περιοχή είναι φερρίτης.
Ο **περλίτης** είναι μικρογραφική δομή του χάλυβα που αποτελείται από εναλλασσόμενα φύλλα («λαμέλες») φερρίτη (*α*-Fe) και σεμεντίτη (Fe3C). Η σύστασή του είναι: 88,5% κ.β. φερρίτης και 11,5% κ.β. σεμεντίτης. 

Ο περλίτης σχηματίζεται κατά τον ευτηκτοειδή μετασχηματισμό του ωστενίτη (*γ*-Fe), όταν η θερμοκρασία είναι χαμηλότερη από 727°C. Η ευτηκτοειδής σύσταση του ωστενίτη είναι 0,77% κ.β. C. 

Η ονομασία του περλίτη οφείλεται στο γεγονός ότι στο μικροσκόπιο παρουσιάζει λαμπερή εμφάνιση με ζώνες όπως το μάργαρο (σεντέφι), το υλικό δηλαδή που κάνει τα μαργαριτάρια να αστράφτουν. 

Επειδή περιέχει πολύ φερρίτη, ο περλίτης είναι και αυτός όλκιμος. Η σκληρότητά του είναι κάπως υψηλότερη και κυμαίνεται από 200 έως 250 HB (Brinell).

Μια άλλη μικρογραφική δομή παρόμοια με τον περλίτη είναι ο μπαινίτης. Ωστόσο, οι λωρίδες («λαμέλες») του μπαινίτη είναι πολύ πιο λεπτές από τα φύλλα του περλίτη. Συνεπώς, ο μπαινίτης δεν λάμπει όπως ο περλίτης. Ο μπαινίτης σχηματίζεται με μετατοπιστικό μηχανισμό όταν η ταχύτητα ψύξης του χάλυβα είναι κάπως υψηλή. Αντιθέτως, ο περλίτης σχηματίζεται αργά με την διάχυση των ατόμων του άνθρακα από το πλέγμα του ωστενίτη.

Εξωτερικοί σύνδεσμοι
--------------------

* "Pearlite" — Πλούσιο υλικό για τον περλίτη, από το Πανεπιστήμιο του Καίμπριτζ (Αγγλικά).
* "Eutectoid region of steel", A. Eickert Co. Inc. 1997 — Η ευτηκτοειδής περιοχή του διαγράμματος φάσεων σιδήρου–άνθρακα, από εταιρεία που παράγει ψαλίδια και άλλα κοπτικά εργαλεία από χάλυβα (Αγγλικά).

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Φάσεις και μικροδομές στα κράματα σιδήρου-άνθρακα |
| --- |
|  |
| Φάσεις | 
* Φερρίτης (*α*-Fe ή *δ*-Fe)
* Ωστενίτης (*γ*-Fe)
* Σεμεντίτης (Fe3C)
* Μαρτενσίτης
 | Μικροδομή χυτοσιδήρου |
|  |
| Μικροδομές | 
* Περλίτης
* Λεδεβουρίτης
* Μπαινίτης
 |

 |
Ο Δρ **Ντενζίλ Ντάγκλας** (*Denzil Douglas*, 14 Ιανουαρίου 1953-) είναι πολιτικός από τον Άγιο Χριστόφορο και Νέβις. Ήταν πρωθυπουργός από τις 6 Ιουλίου 1995 ως τις 18 Φεβρουαρίου 2015. Είναι παντρεμένος και έχει μία κόρη και έναν συνονόματο γιο. Το 2009 τιμήθηκε με το βραβείο του Οργανισμού Τουρισμού της Καραϊβικής για την συνολική του προσφορά.

Πρώτα χρόνια και σπουδές
------------------------

Γεννήθηκε στο χωριό Σαιντ Πολς του Σαιντ Κιτς το 1953. Ακολούθησε σπουδές χειρουργικής και ιατρικής στο Πανεπιστήμιο των Δυτικών Ινδιών, στο Τρινιντάντ και Τομπάγκο. Απέκτησε πτυχίο ιατρικής το 1984.

Πολιτική καριέρα
----------------

Έγινε ηγέτης του Εργατικού Κόμματος (SKNLP) το 1989 και νίκησε στις γενικές εκλογές του 1995. Έγινε πρωθυπουργός στις 7 Ιουλίου του 1995 και ήταν επίσης υπουργός Εξωτερικών μέχρι το 2000. Στις εκλογές του 2000 το Εργατικό Κόμμα κέρδισε ξανά, όπως και για τρίτη φορά, στις εκλογές της 24ης Οκτωβρίου του 2004. Στις εκλογές του 2004 οι Εργατικοί κέρδισαν 7 έδρες στο κοινοβούλιο.

### Επανεκλογή 2010

Τον Ιανουάριο του 2010, λίγο πριν τη διεξαγωγή των πρόωρων εκλογών, σε τηλεφωνική του συνέντευξη στο BBC αρνήθηκε ότι είχε λογαριασμούς εκατομμυρίων δολαρίων σε τράπεζες των ΗΠΑ. Στις πρόωρες βουλευτικές εκλογές που διεξήχθησαν στις 25 Ιανουαρίου 2010  το Εργατικό Κόμμα του πρωθυπουργού Ντάγκλας επανεξελέγη για τέταρτη συνεχή φορά με 6 επί συνόλου 8 εδρών για τον Άγιο Χριστόφορο, με το κόμμα Κίνημα Λαϊκής Δράσης να κερδίζει δύο έδρες.

### Εκλογές 2015

Ο συνασπισμός της αντιπολίτευσης Ενωτική Ομάδα κέρδισε τις εκλογές του Φεβρουαρίου του 2015 με 7 έδρες επί συνόλου 11 στην Εθνοσυνέλευση και ο Ντάγκλας παραδέχθηκε την ήττα του κόμματός του και αποχώρησε από την πρωθυπουργία έπειτα από 20 χρόνια. Ο Τίμοθι Χάρις ορκίστηκε νέος πρωθυπουργός στις 18 Φεβρουαρίου.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντένζιλ Ντάγκλας** |

* Βιογραφία (στα αγγλικά)

Παραπομπές
----------

1. ↑  Ανακτήθηκε στις 5  Οκτωβρίου 2021.
2. ↑  «St. Kitts & Nevis | Government at a Glance | The Cabinet». Ανακτήθηκε στις 19  Αυγούστου 2022.
3. ↑  «The Cabinet | Gov.Kn». Ανακτήθηκε στις 7  Νοεμβρίου 2022.
4. ↑  [*νεκρός σύνδεσμος*], St. Kitts & Nevis Prime Minister Dr. Denzil L. Douglas Honored by CTO with Lifetime Achievement Award, 18 Ιουνίου 2009.
5. ↑  Washington Post[*νεκρός σύνδεσμος*], St. Kitts voters cast ballots in early elections, 25-1-2010.
6. ↑  ZIZ, PM Douglas says he will not be distracted from election campaign, 24-1-2010.
7. ↑  Sun St. Kitts Ltd. Αρχειοθετήθηκε 2010-01-28 στο Wayback Machine. SKN political parties confident of victory in today's election, 25-1-2010
8. ↑  St. Kitts ruling party wins in early elections[*νεκρός σύνδεσμος*], Atlanta Journal Constitution, 26-1-2010.
9. ↑  Labour loses St Kitts and Nevis election, ending 20 years in government, The Guardian, 18-2-2015.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 65994497
* LCCN: nb2006023201
* ISNI: 0000 0000 3919 8326

 |

 |
Ο **ναός Ουόνγκα** ή **Ουόνγκακσα** είναι νοτιοκορεατικός βουδιστικός ναός στην οδό Γκούμναμ στην επαρχία Ντονγκ-γκου, στην πόλη Γκουάνγκτζου. Βρίσκεται στο κέντρο της μητροπολιτικής πόλης και είναι παράρτημα του ναού Σόνγκουανγκ του Σούντσον και ανήκει στο Τάγμα Τζόγκιε του Κορεατικού βουδισμού. Ιδρύθηκε το 1914 από τον Δάσκαλο Γκούμπονγκ Γκιρίμ (錦峯基林) του ναού Σόναμ ως ιεραποστολικό κέντρο στο Γκουάνγκτζου.

Δείτε επίσης
------------

* Κορεατικοί Βουδιστικοί ναοί
* Κορεατικός Βουδισμός

Παραπομπές
----------

1. ↑  O, Yun-mi (오윤미), (2008-12-24) (στα κορεάτικα) 크리스마스 캐롤 부르는 스님 siminisori.com

Εξωτερικοί σύνδεσμοι
--------------------

* Επίσημη ιστοσελίδα
Πλαγκτονικοί οργανισμοί
Με τον όρο **πλαγκτόν** χαρακτηρίζεται γενικά το σύνολο έμβιων οργανισμών που αναπτύσσονται στην επιφάνεια των ωκεανών, θαλασσών και λιμνών και που συνήθως μετακινούνται παρασυρόμενα από τα ρεύματα αυτών των υδάτων. Κάποιοι απ' αυτούς τους οργανισμούς μπορούν να κινηθούν με δικές τους δυνάμεις, όχι όμως και τόσο ισχυρές ώστε να μπορούν να κινηθούν ενάντια στα υδάτινα ρεύματα.

Γενικά
------

Το πλαγκτόν αποτελείται από οργανισμούς που παρασύρονται ή έχουν μειωμένη ενεργητική μετακίνηση και κατά συνέπεια, είναι έρμαια των ρευμάτων. Αν και παρασύρονται αργά από τα ωκεάνια ρεύματα, έχει παρατηρηθεί ότι ένας σημαντικός αριθμός πλαγκτονικών οργανισμών πραγματοποιεί κατακόρυφη μετανάστευση, ανεβαίνοντας και κατεβαίνοντας στη θαλάσσια στήλη, καθώς παρασύρεται από τα ρεύματα.

Το πλαγκτόν αποτελείται από μια τεράστια ποικιλία ειδών που με βάση τη λειτουργική τους θέση στο υδάτινο περιβάλλον διακρίνονται σε τρεις κατηγορίες: τα βακτήρια, το φυτοπλαγκτόν και το ζωοπλαγκτόν.

Σημειώνεται, ότι πολυκύτταροι οργανισμοί και είδη φυκών, όπως αυτά που απαντώνται στη θάλασσα των Σαργασσών, αποτελούν ιδιαίτερη κατηγορία, που λέγεται **πλευστόν**. Ειδικότερα, όλοι οι παραπάνω οργανισμοί που διαβιούν μόνιμα στο επιφανειακό στρώμα του νερού, θαλάσσιου ή λιμναίου (μέχρι 1 μέτρο βάθος), ονομάζονται **νευστόν**.

Βασική διάκριση
---------------

Το πλαγκτόν διακρίνεται ανάλογα του είδους των οργανισμών σε δύο κατηγορίες: το *ζωοπλαγκτόν* και το *φυτοπλαγκτόν*

* **Ζωοπλαγκτόν**: λέγεται το σύνολο της ζωικής πλαγκτονικής βιοκοινωνίας.
* **Φυτοπλαγκτόν**: λέγεται το σύνολο της φυτικής πλαγκτονικής βιοκοινωνίας.

Διάκριση κατά μέγεθος
---------------------

Γενικά το πλαγκτόν με κριτήριο το μέγεθος διακρίνεται στις εξής κατηγορίες:

1. **Μεγαπλαγκτόν**, με μέγεθος > 20 cm,
2. **Μακροπλαγκτόν**, με μέγεθος 2-20 cm,
3. **Μεσοπλαγκτόν**, με μέγεθος 0,2-20 mm,
4. **Μικροπλαγκτόν**, με μέγεθος 20-200 µm,
5. **Νανοπλαγκτόν**, με μέγεθος 2-20 µm,
6. **Πικοπλαγκτόν**, με μέγεθος 0,2-2 µm,
7. **Φεμπτοπλαγκτόν**, με μέγεθος < 0,2 µm.

Ερευνητική υπαγωγή
------------------

Το πλαγκτόν που αποτελεί υποσύνολο του πελάγους εξετάζει και παρακολουθεί η Ωκεανογραφία και η Υδροβιολογία διά του ειδικότερου κλάδου της, την Πλαγκτολογία. Επειδή όμως το πλαγκτόν αποτελεί ιδιαίτερη τροφή των ψαριών, εμφανές καθίσταται ότι η πλούσια παρουσία του προσδιορίζει και τις αλιευτικές περιοχές ή αλιευτικά πεδία, καθώς και ολόκληρο εξ αυτού οικοσύστημα.

Παραπομπές
----------

1. ↑  Καρύδης, Μιχάλης (2017). *Εισαγωγή στην Ωκεανογραφία (7η Έκδοση) (Επιμέλεια ελληνικής έκδοσης)*. ΕΠΙΣΤΗΜΟΝΙΚΕΣ ΕΚΔΟΣΕΙΣ ΠΑΡΙΣΙΑΝΟΥ Α.Ε. ISBN 978-960-583-088-5.

Πηγές
-----

* *Πάπυρος Larousse Britannica* τομ. 49ος, σελ. 264-265

Βιβλιογραφία
------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **πλαγκτόν**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πλαγκτόν** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85102688
* GND: 4046229-8
* BNF: cb119331443 (data)
* NDL: 00569187
* NKC: ph124092

 |

 |
Σχηματικό διάγραμμα ανθρώπινου ματιού. Ο οπτικός δίσκος φαίνεται στο κάτω μέρος.
Ο **οπτικός δίσκος** ή **κεφαλή του οπτικού νεύρου** ή **οπτική θηλή** είναι η περιοχή όπου οι άξονες των γαγγλιακών κυττάρων βγαίνουν από το μάτι για να σχηματίσουν το οπτικό νεύρο. Δεν υπάρχουν φωτοευαίσθητα ραβδία ή κωνία στο σημείο αυτό, κι έτσι η περιοχή είναι γνωστή και σαν "τυφλό σημείο" ή "ανατομικό τυφλό σημείο". Το κενό που προκύπτει έτσι στο οπτικό πεδίο λέγεται "φυσιολογικό τυφλό σημείο" ή απλά "τυφλό σημείο". Η κεφαλή του οπτικού νεύρου σε ένα φυσιολογικό ανθρώπινο μάτι συγκεντρώνει 1-1,2 εκατομμύρια νευρώνες που συνδέουν το μάτι με τον εγκέφαλο.

Κλινική εξέταση
---------------

Το μάτι είναι μοναδικό από την άποψη ότι το οπτικό του μέσο είναι διαφανές. Έτσι σχεδόν όλες οι δομές στο εσωτερικό του μπορούν να εξεταστούν με τον κατάλληλο εξοπλισμό. Η χρήση ενός σύγχρονου οφθαλμοσκόπιου δίνει μια άποψη του οπτικού δίσκου με βάση την αρχή της αναστρεψιμότητας του φωτός. Μια βιομικροσκοπική εξέταση των ματιών με σχισμοειδή λυχνία σε συνδυασμό με τον κατάλληλο ασφαιρικό φακό μπορεί να δώσει μια λεπτομερή εικόνα του οπτικού δίσκου και άλλων δομών στο εσωτερικό του ματιού.

Η εξέταση του οπτικού δίσκου με οφθαλμοσκόπιο ή σχισμοειδή λυχνία μπορεί να δώσει ενδείξεις για την υγεία του οπτικού νεύρου. Συγκεκριμένα, ο οφθαλμίατρος παρατηρεί το χρώμα, το μέγεθος, την ευκρίνεια του περιγράμματος, τυχόν οιδήματα, αιμορραγίες, σημάδια στα τοιχώματα του οφθαλμού και τυχόν άλλες ανωμαλίες. Μια τέτοια εξέταση είναι χρήσιμη στη διάγνωση του γλαυκώματος και άλλων οπτικών νευροπαθειών, όπως οπτική νευρίτιδα, πρόσθια ισχαιμική οπτική νευροπάθεια, οίδημα οπτικής θηλής (δηλαδή το οίδημα του οπτικού δίσκου λόγω αυξημένης ενδοκρανιακής πίεσης). Οι γυναίκες σε προχωρημένη εγκυμοσύνη με προεκλαμψία θα πρέπει να κάνουν οφθαλμολογική εξέταση του οπτικού δίσκου για πρώιμες ενδείξεις αύξησης της ενδοκρανιακής πίεσης.

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αισθητικό σύστημα-Οπτικό σύστημα-Μάτι |
| --- |
|  |
| Ινώδης χιτώνας | 
* Επιπεφυκότας
* Σκληρός
* Κερατοειδής
* Σωλήνας του Schlemm
* Διηθητικός ηθμός
 |
|  |
| Ραγοειδής χιτώνας | 
* Χοριοειδής (Ακτινωτή απόφυση, Μεμβράνη του Bruch)
* Ίριδα
* Κόρη
* Ακτινωτό σώμα
 |
|  |
| Αμφιβληστροειδής | 
* Ωχρή κηλίδα
* Κεντρικό βοθρίο
* Οπτικός δίσκος
 |
|  |
| Πρόσθιο ημιμόριο | 
* Πρόσθιος θάλαμος
* Υδατοειδές υγρό
* Οπίσθιος θάλαμος
* Φακός
 |
|  |
| Οπίσθιο ημιμόριο | 
* Υαλοειδές σώμα
* Ζίννειος ζώνη
 |

 |
Ο **Σιγκινόλφο/Νόλφο**, ιταλ.: *Sighinolfo/Nolfo da Montefeltro* (π. 1290 - 1364) από τον Οίκο του Μοντεφέλτρο ήταν κόμης του Moντεφέλτρο από το 1323 έως το 1360.

Βιογραφία
---------

Ήταν γιος του Φεντερίκο Α΄, ο οποίος είχε σκοτωθεί από τον λαό της πόλης σε εξέγερση εναντίον του. Ο Φεντερίκο Α΄ ήταν γιος του Γκουίντο κοντοτιέρου.

Το 1323 ο Νόλφο, τώρα αρχηγός της μερίδας των Γιβελλίνων στο Μάρκε, ανακατέκτησε την πόλη νικώντας τον παπικό διοικητή Φεραντίνο Μαλατέστα. Η πρώτη του κίνηση ως κύριος του Ουρμπίνο ήταν η δολοφονία όλων των εχθρών του πατέρα του.

Το 1333 ονομάστηκε σύμβουλος από τον Ιωάννη της Βοημίας και λοχαγός του παπικού στρατού. Ο Nόλφο προσάρτησε το Μπόργκο Σαν Σεπόλκρο και το φρούριο του Σαν Λέο και προσλήφθηκε ως κοντοτιέρος από τους Πιζανούς, για τους οποίους κατέλαβε τη Λούκκα το 1342. Το 1348 διορίστηκε αρχιστράτηγος του στρατού της Δημοκρατίας της Βενετίας ενάντια στους κόμητες της Γκορίτσια. Έγινε επίσης αυτοκρατορικός εκπρόσωπος (vicarius) της κομητείας του Ουρμπίνο. Το 1351 προσλήφθηκε από τον Τζοβάννι Βισκόντι, κύριο του Μιλάνου. Την επόμενη χρονιά κατέλαβε το Κάλι, αλλά απωθήθηκε το 1354 από τον παπικό διοικητή Γκιλ δε Αλμπόρνοθ, που εστάλη στην Ιταλία για να ανακαταλάβει τα διασπασμένα Παπικά Κράτη.

Μετά την υπογραφή συνθήκης ειρήνης, έγινε παπικός εκπρόσωπος (vicarius) στα εδάφη του. Ο Νόλφο απεβίωσε το 1364.

Οικογένεια
----------

Γιος του ήταν ο:

* Φεντερικο Β΄ απεβ. π.1370, κόμης του Ουρμπίνο.

Βιβλιογραφικές αναφορές
-----------------------

* Fabretti, A. (1842). *Biografie dei capitani venturieri dell'Umbria*. Montepulciano.
* Litta, P. (1834). *Famiglie celebri italiane*. Milan.
* Rendina, Claudio (1985). *I capitani di ventura*. Rome: Newton Compton.

Παραπομπές σε πηγές
-------------------
Ο **Ντοριάνο Μάρβιν Κόρτσταμ** (*Doriano Marvin Kortstam*, γενν. 7 Ιουλίου 1994) είναι ποδοσφαιριστής από το Κουρασάο, γεννημένος στην Ολλανδία, ο οποίος αγωνίζεται ως κεντρικός αμυντικός για τον Πλατανιά.

Σταδιοδρομία σε συλλόγους
-------------------------

Στις 3 Σεπτεμβρίου 2014, υπέγραψε στον πρώτο του επαγγελματικό σύλλογο, με τη σλοβακική Ζέμπλιν Μιχαλόβτσε, από την οποία δόθηκε άμεσα με δανεισμό στην Σλάβοϊ Τρεμπίσοφ.

Στις 17 Αυγούστου 2015, εντάχθηκε στην Ρόντα ΓΚ, όπου σε δύο σεζόν αγωνίστηκε μόνο στην ομάδα U21.

Πραγματοποίησε το επαγγελματικό ντεμπούτο του στην Ίιρστε Ντιβίζι με την Αχίλλες '29 στις 6 Φεβρουαρίου 2017, σε έναν αγώνα εναντίον της ΦΚ Έιντχοφεν.

Τη σεζόν 2017-18, αγωνίστηκε στην ΦΚ Έιντχοφεν.

Στις 10 Αυγούστου 2019, εντάχθηκε στον Πλατανιά με ελεύθερη μεταγραφή. Στο τέλος της σεζόν 2019-20, αποχώρησε από την ομάδα, στην οποία επέστρεψε στις 23 Ιανουαρίου 2020.

Διεθνής σταδιοδρομία
--------------------

Ο Κόρτσταμ είναι διεθνής με την Εθνική Κουρασάο, με την οποία έχει αγωνιστεί στο Κύπελλο Καραϊβικής του 2017, στο οποίο το Κουρασάο κατέκτησε το χρυσό μετάλλιο, κερδίζοντας στον τελικό την Τζαμάικα με 2-1.

Διακρίσεις
----------

### Διεθνής

**Κουρασάο**
* Κύπελλο Καραϊβικής: 2017

Παραπομπές
----------

1. ↑  (πολλαπλές γλώσσες) *Transfermarkt*. 365051. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. e3127369.
3. 1 2  «Detailed stats». *www.transfermarkt.com*.
4. ↑  «Game Report by Soccerway». Soccerway. 6 Φεβρουαρίου 2017.
5. ↑  «Στον Πλατανιά ο Ντοριάνο Κόρτσταμ». *www.sdna.gr*.
6. ↑  «Πλατανιάς: Διπλό μεταγραφικό χτύπημα με Σούλη και Κόρτσταμ». *www.sportime.gr*. 23 Ιανουαρίου 2020.
7. ↑  «National team career». *www.transfermarkt.com*.
8. ↑  «Doriano Kortstam - Career Honours». Soccerway.

Εξωτερικοί σύνδεσμοι
--------------------

* Doriano Kortstam at WorldFootball.net
* Ντοριάνο Κόρτσταμ στην ιστοσελίδα National-Football-Teams.com
* Προφίλ στο Transfermarkt.com
* Προφίλ στο footballleaguenews.gr
Η **Νέα Μποργκ Ελ Αράμπ** (*αραβικά: برج العرب الجديدة‎‎ borg el-arab el-Gedīda*) είναι πόλη της Αιγύπτου στο Κυβερνείο Αλεξάνδρειας. Η πόλη βρίσκεται 43 χλμ. νοτιοδυτικά της Αλεξάνδρειας, απέχει 7 χλμ. από τη Μεσόγειο Θάλασσα και μόλις 3 χλμ. από την Μποργκ Ελ Αράμπ. Καταλαμβάνει έκταση 191 τ. χλμ. ή 47.403 στρέμματα από αυτά τα 30.000 είναι αστική περιοχή, κι έχει 150.230 κατοίκους. 

Η πόλη δημιουργήθηκε το 1979 με το προεδρικό διάταγμα 506 σαν οικιστική και βιομηχανική πόλη, από τις νέες πόλεις πρώτης γενιάς στην Αίγυπτο.

Παραπομπές
----------

1. ↑  Κυβερνείο Αλεξάνδρειας, περιοχές Αρχειοθετήθηκε 2016-05-05 στο Wayback Machine. στα αραβικά
2. 1 2 3  Ιστοσελίδα για την πόλη, στα αραβικά
3. ↑
Ο **Ντάριο Κρέσιτς** (κροατικά: Dario Krešić), είναι Κροάτης τερματοφύλακας, που αγωνίζεται στην Γερμανική Μπάγερ Λεβερκούζεν. Έχει ύψος 1,96, βάρος 89 κιλά και φορά τη φανέλα με το νούμερο 91.

Βιογραφικά στοιχεία
-------------------

Ο Ντάριο Κρέσιτς γεννήθηκε στις 11 Ιανουαρίου 1984 στην πόλη Βούκοβαρ της Κροατίας στην πρωήν Γιουγκοσλαβία, αλλά αργότερα μετανάστευσε με την οικογένειά του στη Γερμανία. Ξεκίνησε να παίζει επαγγελματικό ποδόσφαιρο το 2002 στην Άιντραχτ του Τριρ (*Eintracht Trier*), στη δεύτερη κατηγορία της Μπουντεσλίγκα. Από το 2004 κέρδισε θέση βασικού στην ομάδα και συνέχισε για άλλες δύο σεζόν, παρά το ότι η ομάδα του υποβιβάστηκε στην τρίτη κατηγορία.

Την περίοδο 2006-07 πήρε μεταγραφή στον Πανιώνιο, που είχε προπονητή τον Γερμανό Έβαλντ Λίνεν και την επόμενη σεζόν πήρε τη θέση του βασικού, την οποία διατήρησε τα επόμενα δύο χρόνια. Ήταν βασικό μέλος της ομάδας που πήρε δύο συνεχόμενες σεζόν την 5η θέση στο πρωτάθλημα και μετείχε στο Κύπελλο ΟΥΕΦΑ και το Ιντερτότο. Το καλοκαίρι του 2009 μεταπήδησε στον ΠΑΟΚ (έχει υπογράψει τετραετές συμβόλαιο), όντας αναπληρωματικός του βασικού τερματοφύλακα της ομάδας, Κώστα Χαλκιά.

Παραπομπές
----------

1. ↑  (πολλαπλές γλώσσες) *Transfermarkt*. 14219. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 8ae11182.
3. ↑  «As» (Ισπανικά) Grupo PRISA. Μαδρίτη. kresic/12774.
4. ↑  www.worldfootball.net/teams/hajduk-split/1967/2/.
5. ↑  www.transfermarkt.co.uk/dario-kresic/profil/spieler/14219.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Περιοδικό *Εθνοσπόρ*, αφιέρωμα στη Σούπερ Λίγκα 2008-09, 25 Αυγούστου 2008, σελίδες 49 - 51.
* Παρουσίαση του ποδοσφαιριστή στην ιστοσελίδα της ΠΑΕ ΠΑΟΚ
Ο **Ντορέμους Τρεμέιν Μπένερμαν** (γεννήθηκε στις 5 Ιουλίου 1972) είναι Αμερικανός πρώην επαγγελματίας καλαθοσφαιριστής.

Κολέγιο
-------

Ο Μπένερμαν έπαιξε στη Σιένα από 1990 έως το 1994. Είναι ένας από τους δύο μόνο παίκτες στην ιστορία του προγράμματος που σημείωσε πάνω από 2.000 πόντους (2.109). Την περίοδο 1993–94, ο Ντορέμους οδήγησε τους Αγίους στους ημιτελικούς του Εθνικού Τουρνουά Πρόσκλησης (NIT). Στο παιχνίδι της τρίτης θέσης απέναντι στο Κάνσας Στέιτ, ο Μπένερμαν σημείωσε σχολικό υψηλό 51 πόντων και είχε 27 από τις 30 ελεύθερες βολές.  Πέτυχε 174 πόντους σε 5 αγώνες NIT και επιλέχθηκε ως ο Πολυτιμότερος Παίχτης (MVP) του τουρνουά.  Οι 174 πόντοι του Μπένερμαν στο NIT παραμένουν υψηλό τουρνουά.

Επαγγελματική σταδιοδρομία
--------------------------

Ο Ντορέμους Μπένερμαν ξεκίνησε την επαγγελματική σταδιοδρομία του στην Έστερσουντ και στην Γιάμτλαντ Μπάσκετ το 1995. Παρέμεινε στην Γιάμτλαντ Μπάσκετ μέχρι το 1998 όταν έφυγε για διαφόρους συλλόγους στη Φινλανδία και την Ισπανία. Το 1999, επέστρεψε στη Σουηδία και έπαιξε για τους Σούντσβαλ Ντράγκονς για τρία συνεχόμενα χρόνια. Από το 2002 έως το 2007, έπαιξε για πολλούς συλλόγους στην Ευρώπη μεταξύ άλλων στην Ελλάδα και την Ιταλία. Για την αγωνιστική περίοδο του 2007, ο Μπένερμαν επέστρεψε στην Έστερσουν και στην Γιάμτλαντ Μπάσκετ. Πριν από την περίοδο 2020-21, ο Μπένερμαν διορίστηκε βοηθός προπονητή στην Γιάμτλαντ Μπάσκετ .

Βραβεία και τιμές
-----------------

* Πολυτιμότερος παίκτης της 1ης Σουηδίας 1996
* Γκαρντ της χρονιάς της 1ης Σουηδίας 1997
* Καλλιτέχνης της χρονιάς της 1ης Σουηδίας 2000, 2002

Βιβλιογραφικές αναφορές
-----------------------

1. ↑  [sienasaints.com/documents/2018/12/2/Mens\_Basketball\_RB\_18\_19.pdf «Siena Basketball Record Book»] Check `|url=` value (βοήθεια) (PDF). *sienasaints.com*. Ανακτήθηκε στις 4 Ιουλίου 2021.
2. ↑  «VILLANOVA WINS NIT CHAMPIONSHIP». *Chicago Tribune*. Chicago Tribune. Ανακτήθηκε στις 4 Ιουλίου 2021.
3. ↑  «NIT Record Book» (PDF). *NCAA*. NCAA. Ανακτήθηκε στις 4 Ιουλίου 2021.
4. 1 2 3  «Utmärkelser | Basketligan Herr». *basketliganherr.se* (στα Σουηδικά). Ανακτήθηκε στις 12 Φεβρουαρίου 2017.

Εξωτερικοί σύνδεσμοι
--------------------

* Κολεγιακή σταδιοδρομία του Ντορέμους Μπένερμαν Αρχειοθετήθηκε 2022-03-22 στο Wayback Machine.
**Πελόρους** (στα αγγλικά **pelorus**) ονομάζεται το ναυτιλιακό όργανο που χρησιμεύει στη λήψη σχετικών διοπτεύσεων από ένα πλοίο. Παλιότερα, τον 19ο αιώνα η θέση της μαγνητικής πυξίδας πάνω στα πλοία της εποχής δεν βόλευε για τη λήψη διοπτεύσεων. Δυο αξιωματικοί του βρετανικού Βασιλικού Ναυτικού κατασκεύασαν το 1854 περίπου το όργανο πελόρους. Αποφάσισαν να του δώσουν το όνομα Pelorus από τον υποτιθέμενο ναυτίλο του Αννίβα (203 π.Χ.). Ο ναυτίλος του Αννίβα υποτίθεται έδωσε το όνομά του και στο ΒΑ άκρο της Σικελίας. Η ιστορία αυτή, όμως, δεν επιβεβαιώνεται. Είναι γνωστό, μάλιστα, από τον Θουκυδίδη, τον Στράβωνα και τον Πολύβιο ότι η άκρη αυτή λεγόταν Πελωρίς, Πελωριάς, Άκρα Πέλωρος, και στα λατινικά Peloris, Pelorus, Pelorias πριν από το 203 π.Χ. από τους αρχαίους Έλληνες. Σήμερα λέγεται Punta del Faro (Cape Faro).   
Το όνομα **πέλωρ** (το) στην αρχαιότητα δήλωνε ένα γιγάντιο τέρας συγγενές με τους κύκλωπες. Το πέλωρ (ή τέλωρ), που έδωσε το σημερινό επίθετο πελώριος, -α, ο, κατοικοέδρευε κατά τους Αρχαίους στο ΒΑ άκρο της Σικελίας, ίσως γιατί ήταν ένα δύσκολο πέρασμα.   
 Εν πάση περιπτώσει το όνομα πελόρους ήρθε στην Ελλάδα με το ναυτιλιακό όργανο μάλλον χωρίς την ετυμολογία του που χάθηκε στον χρόνο. Στο Πολεμικό Ναυτικό το **πελόρους** εξελληνίστηκε, λέγεται προφορικά ***pilorόs*** και γράφεται συνήθως (εσφαλμένα) **πυλωρός**, αλλά και **πιλορός** ή με άλλες τυχόν παραλλαγές. Ορθότερη ονομασία σύμφωνα με την ετυμολογία ίσως είναι **πέλωρος** (ο).   
 Σήμερα το όργανο αυτό δεν φέρει μόνο μια βαθμονομημένη διόπτρα αλλά και επαναλήπτη πυξίδας (είτε μαγνητικής είτε γυροσκοπικής). Δηλαδή έχει τη δυνατότητα λήψης και αληθών διοπτεύσεων. Έτσι πολλοί λένε: επαναλήπτης (γυρο)πυξίδας, πυξίδα με διόπτρα, πυξίδα/επαναλήπτης βαρδιόλας κά. για να δηλώσουν το όργανο πελόρους.

Παραπομπές
----------

1. λήμμα "πέλωρ", Εγκυκλοπαίδεια Πάπυρος-Λαρούς

Εξωτερικοί σύνδεσμοι
--------------------

* 
* φόρουμ "λεξιλογία"
Το **Ντορσοντούρο** αποτελεί ένα από τα έξι *"Σεστιέρι"* ή *"Περιοχές"* στις οποίες είναι διαιρεμένη η Βενετία. Το όνομα του προέρχεται από το *"Ψηλή κορυφογραμμή"* επειδή περιλαμβάνει ψηλές και στερεές εκτάσεις γης στα νότια, ανάμεσα τους τα νησιά Τζιουντέκκα και Σάκκα Φίζολα. Η αρχική θέση του Σεστιέρι ήταν το *"Κανάλι της Τζιουντέκκα"* γύρω από το οποίο κτίστηκαν οι πρώτοι οικισμοί τον 6ο αιώνα. Τον 11ο αιώνα ο οικισμός επεκτάθηκε πέρα από το Μεγάλο Κανάλι και κτίστηκαν νέες Βασιλικές. Τον 19ο αιώνα ιδρύθηκαν στο Ντορσοντούρο η Ακαδημία και η Γέφυρα Ακαδημίας που το συνδέει με το Σεστιέρι Σαν Μάρκο, η περιοχή έγινε δημοφιλής στους τουρίστες. Το δυτικό τμήμα και το νησί Τζιουντέκκα άρχισε την ίδια εποχή να εκβιομηχανίζεται.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 15675. Ανακτήθηκε στις 6  Αυγούστου 2018.
Ο **παιδοτρίβης** (αρχ.) ήταν ειδικός εκπαιδευτής που καθοδηγούσε τα παιδιά και τους εφήβους στις διάφορες σωματικές ασκήσεις τους και επέβλεπε την ορθή διεξαγωγή τους. Ήταν περίπου ό,τι σήμερα ο καθηγητής της σωματικής αγωγής με την διαφορά ότι δεν διέθετε θεωρητικές γνώσεις ανατομίας, φυσιολογίας, υγιεινής κλπ. τουλάχιστον πριν από τον 5ο αι. π.Χ.

Υπήρχαν ιδιώτες παιδοτρίβες με δικές τους παλαίστρες και δημόσιοι που εργάζονταν στα κρατικά γυμναστήρια. Συνήθως οι παιδοτρίβες ασχολούνταν και δίδασκαν όλα τα αθλήματα και μπορούσαν να έχουν βοηθούς και υπηρετικό προσωπικό.

Από τον 5ο αι. π.Χ. ορισμένοι παιδοτρίβες, εκτός από την καθαυτό σωματική άσκηση, συνδίασαν και την θεωρητική έρευνα γύρω από την άσκηση του σώματος. Οι θεωρητικοί αυτοί παιδοτρίβες, ονομάστηκαν τότε γυμναστές και αποτέλεσαν ξεχωριστό κλάδο, ενώ οι καθαυτό παιδοτρίβες συνέχισαν να υπάρχουν παραμένοντας οδηγοί για τις σωματικές ασκήσεις.

Δείτε επίσης
------------

* Αρχαία Ελλάδα
Η **Ντάρια Σβάιγκερ** (γεννηθείσα το 1965 στο Μάριμπορ στη ΣΔ Σλοβενίας στη ΣΟΔ Γιουγκοσλαβίας) είναι Σλοβένα τραγουδίστρια, μια από τις πιο γνωστές στη χώρα. Έχει εκπροσωπήσει τη χώρα της στον Διαγωνισμό Τραγουδιού της Eurovision σε δύο περιπτώσεις, το 1995 όπου βγήκε 7η και το 1999 όπου βγήκε 11η.

Πρώτα χρόνια
------------

Η μουσική εισήλθε στη ζωή της Σβάιγκερ όταν ήταν ακόμα παιδί. Μετά την ολοκλήρωση της δευτεροβάθμιας εκπαίδευσης, εισήλθε στο κολέγιο μουσικής και παρακολούθησε μαθήματα τέχνης στο Γκρατς στην Αυστρία, όπου σπούδασε κλασικό τραγούδι σόλο και τζαζ. Το 1997 αποφοίτησε από το κολλέγιο με πολύ καλούς βαθμούς. 

Ήδη κατά τη διάρκεια των σπουδών της είχε αρχίσει να εργάζεται σόλο τραγουδίστρια με διάφορα συγκροτήματα και συμφωνικές ορχήστρες. Από το 1992 ασχολείται με διάφορα έργα του Εθνικού Θεάτρου της Σλοβενίας στο Μάριμπορ. Το 1993, η διεθνής κριτική επιτροπή του φεστιβάλ ποπ *Μελωδίες της θάλασσας και του ήλιου*, που πραγματοποιήθηκε στο Κόπερ, της απένειμε το πρώτο βραβείο στο σλοβενικό τμήμα της διεθνούς κατηγορίας. Το πρώτο της άλμπουμ, In the arms of the night, σύντομα ακολούθησε.

Παραπομπές
----------

1. ↑  plus.si.cobiss.net/opac7/conor/28117091.

Εξωτερικοί σύνδεσμοι
--------------------

* Πολυμέσα σχετικά με το θέμα  Darja Švajger στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/53560
* ISNI: 0000 0004 0697 1318
* MusicBrainz: f58a89f5-5da8-4fd8-808a-d119abfaadd5

 |

 |
Ο **Ντάρεν Στάρ** ( αγγλικά: Darren Star, 25 Ιουλίου 1961) είναι Αμερικανός συγγραφέας, παραγωγός και σκηνοθέτης. Είναι πιο γνωστός για τη δημιουργία των τηλεοπτικών σειρών *Χτυποκάρδια στο Μπέβερλι Χιλς*, 90210 (1990–2000), Melrose Place (1992–1999), Sex and the City (1998–2004), Younger (2015–2021) and Emily in Paris (2020–present).

Βιογραφία
---------

Ο Ντάρεν Στάρ γεννήθηκε και μεγάλωσε στο Potomac,Maryland των Η.Π.Α. Η μητέρα του ήταν Εβραία συγγραφέας και ο πατέρας του ορθοδοντικός. Είναι απόφοιτος του αμερικανικού σχολείου Winston Churchill High School, και σπουδαστής αγγλικής και δημιουργικής γραφής του UCLA.

Προσωπική Ζωή
-------------

Ο Ντάρεν Στάρ ανήκει στην lgbt κοινότητα. Είναι Εβραίος πολίτης και κάτοικος της Νέας Υόρκης και του Λος Άντζελες. Η κύρια κατοικία του βρίσκεται στο Bel Air, Los Angeles.

Καριέρα
-------

Είναι ο δημιουργός των τηλεοπτικών σειρών *Χτυποκάρδια στο Μπέβερλι Χιλς* (1990–2000) και Melrose Place, καθώς και ο παραγωγός της γνωστής αμερικανικής τηλεοπτικής σειράς Sex and the city, που κυκλοφόρησε το 2008.

Δούλεψε επίσης για τα Central Park West (1995), Grosse Pointe (2000), The $treet (2000), Miss Match (2003), Kitchen Confidential (2005), Runaway (2006) και Cashmere Mafia (2008).

To 2002 κέρδισε το βραβείο του καλύτερου τηλεοπτικού συγγραφέα στο φεστιβάλ κινηματογράφου του Όστιν, Austin Film Festival. Ακόμη, αποτελεί μέλος της μη κερδοδκοπικής οργάνωσης Project Angel Food. Πρόσφατα, υπέγραψε συμφωνία με την εταιρεία ViacomCBS.

Φιλμιογραφία
------------

**Δημιουργός**

* *Χτυποκάρδια στο Μπέβερλι Χιλς* (1990–2000)
* Melrose Place (1992–1999)
* Central Park West (1995–1996)
* Sex and the City (1998–2004)
* Grosse Pointe (2000–2001)
* Miss Match (2003)
* Younger (2015–2021)
* Emily in Paris (2020–present)

**Σεναριογράφος**

* Doin' Time on Planet Earth (1988)
* Dead Heat (1988)
* If Looks Could Kill (1991)

**Παραγωγός**

* Melrose Place (1992–1995)
* *Χτυποκάρδια στο Μπέβερλι Χιλς* (1992–1995)
* Central Park West (1995–1996)
* Sex and the City (1998–2000)
* The Street (2000)
* Grosse Pointe (2000–2001)
* Miss Match (2003)
* Kitchen Confidential (2005)
* Runaway (2006)
* Cashmere Mafia (2008)
* GCB (2012)
* Younger (2015–2021)
* Emily in Paris (2020)

Παραπομπές
----------

1. ↑  (Αγγλικά) *Internet Movie Database*. nm0823015. Ανακτήθηκε στις 15  Οκτωβρίου 2015.
2. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12988442m. Ανακτήθηκε στις 10  Οκτωβρίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 73985155
* LCCN: no2004064327
* ISNI: 0000 0000 7835 5785
* GND: 13721071X
* SUDOC: 083005277
* BNF: cb12988442m (data)
* BIBSYS: 90949553
* MusicBrainz: 196b84f6-e76a-48c7-ac00-aee23a0e1b6a
* NDL: 00475511
* NKC: xx0023709
* BNE: XX1595190
* CiNii: DA10257910

 |

 |
Η **παιδική βιβλιοθήκη** είναι η βιβλιοθήκη που σχεδιάστηκε για να παρέχει υπηρεσίες σε παιδιά. Περιέχει υλικό, όπως παιδικά βιβλία κάθε είδους, παιχνίδια γνώσης, διδακτικό και μαθησιακό υλικό, χώρους φιλοξενίας ειδικά διαμορφωμένους για παιδικό θέατρο, αφήγηση παραμυθιού κ.ά. Συνήθως εντοπίζουμε παιδικές συλλογές ως τμήματα των δημόσιων βιβλιοθηκών. Στην Ελλάδα λόγω του μειωμένου αριθμού των παιδικών βιβλιοθηκών ο δάσκαλος συνεργάζεται με τα παιδικά τμήματα των δημοσίων/δημοτικών βιβλιοθήκών για επισκέψεις σχολικών τάξεων και ξεναγήσεις. Σε κάποιες βιβλιοθήκες υπάρχει ειδικά διαμορφωμένος χώρος για τα παιδιά μικρών ηλικιών ) όπου και βρίσκονται όλα τα τεκμήρια που αναφέρονται σε αυτές τις ηλικίες.
Ο **Πέδρο δε Κάνδια** (Pedro de Candia, Ηράκλειο, Κρήτη, 1485 - Τσούπας, Περού, 16 Σεπτεμβρίου 1542) ήταν στρατιώτης ειδικευμένος στα πυροβόλα όπλα και στα κανόνια. Πιθανότατα καταγόταν από την Κρήτη (Χάνδακας, σημερινό Ηράκλειο) εάν αναλογιστούμε το επώνυμό του. Ήταν από τους πρώτους Έλληνες που πάτησαν το πόδι τους στην αμερικανική ήπειρο. Προσέφερε τις υπηρεσίες του στον ισπανικό στρατό την εποχή της κατάκτησης και του αποικισμού της Αμερικής. Συγκεκριμένα ο ίδιος πήρε μέρος στην κατάκτηση του Περού και τη διάλυση της αυτοκρατορίας των Ίνκας.

Γεννήθηκε στα τέλη του 15ου αιώνα, πιθανότατα στην Κρήτη. Υπηρέτησε αρχικά στην ισπανική βασιλική φρουρά και πολέμησε ενάντια στους Τούρκους στην Ιταλία. Αργότερα πήγε στην Αμερική ακολουθώντας τον κυβερνήτη Πέδρο ντε λος Ρίος. Εκεί ακολούθησε τον Φρανθίσκο Πιθάρρο στις κατακτήσεις του στο Περού ως διοικητής του πυροβολικού. Πήρε μέρος στη διάσημη Μάχη της Καχαμάρκα, όπου 200 Ισπανοί αντιμετώπισαν 7000 Ίνκας. Έλαβε μεγάλο μέρος του των λύτρων για την αρπαγή του αυτοκράτορα των Ίνκας Αταουάλπα κατά τη διάρκεια της μάχης.

Περιπλανήθηκε στην περιοχή του Περού και επισκέφτηκε αυτοπροσώπως πολλά χωριά ιθαγενών για να αξιολογήσει την κατάσταση τους. Συνόδεψε τον Φρανθίσκο Πιθάρρο πίσω στην Ισπανία για να πληροφορήσουν τον βασιλιά της Ισπανίας Καρολο Ε'. Ο βασιλιάς τίμησε τον Κρητικό και του έδωσε τον τίτλο του διοικητή του πυροβολικού του στόλου, και δήμαρχο μιας πόλης στο Περού. 

Κατά τη διάρκεια της παραμονής του στο Κούσκο έφτιαχνε όπλα για τον Πιθάρρο που πολεμούσε ενάντια στον Ισπανό Αλμάγρο. Μετά την ήττα του Πιθάρρο συμμετείχε στην εξερευνητική αποστολή κατάκτησης της Αμπάγια, μιας φανταστικής περιοχής κάπου στον Αμαζόνιο. Αναπόφευκτα η αποστολή απέτυχε. 

Συνελήφθη ύστερα από διαταγή του Ερνάντο Πιθάρρο. Απογοητευμένος από τη συμπεριφορά των πρώην συμμάχων του και εγκαταλελειμμένος από τους φίλους του αποφάσισε να αυτομολήσει και να πάρει το μέρος του Αλμάγκρο. Ο Πέδρο δε Κάντια δολοφονήθηκε το 1542. Ο Αλμάγκρο φοβούμενος ότι ο Πέδρο δε Κάντια θα τον πρόδιδε, τον σκότωσε με τα ίδια του τα χέρια έχοντας ως αφορμή ένα περιστατικό κακοχρησίας των όπλων με υπαίτιο τον Πέδρο ντι Κάντια.

Δείτε ακόμα
-----------

* Χόρχε Γκριέγκο
Ο **Ντάριελ Άλμπο** (*Dariel Albo*, γεννημένος στις 17 Ιανουαρίου του 1992) είναι Κουβανός πετοσφαιριστής.

Καριέρα
-------

Ο Ντάριελ Άλμπο ξεκίνησε την καριέρα του στην Λα Αβάνα της Κούβας αγωνιζόμενος για αυτήν την περίοδο 2015–2016. Τον Ιούνιο του 2016 πήρε μεταγραφή για την ομάδα του Παναθηναϊκού, η οποία τελικά ακυρώθηκε λόγω σεξουαλικού σκανδάλου που ξέσπασε στην εθνική ομάδα της Κούβας.

Συνέχισε την καριέρα του στην Αργεντινή και τον Λίβανο, πριν επιστρέψει το 2019 στην Ελλάδα για λογαριασμό του ΠΑΟΚ. Δύο χρόνια αργότερα, μεταγράφηκε στον Άρη, για να αγωνιστεί στο πρωτάθλημα της Pre League.

Διεθνείς συμμετοχές
-------------------

Ο Ντάριελ Άλμπο αγωνίζεται με την εθνική ομάδα πετοσφαίρισης της Κούβας από το 2015.

Τίτλοι και διακρίσεις
---------------------

* **1**  **Παναμερικανικών Αγώνων**
	+ 2016

Πηγές
-----

* Μια ανάσα από Άλμπο και Μελγκαρέχο

Παραπομπές
----------

1. ↑  Σκάνδαλο χωρίς αρχή και τέλος με Εθνική Κούβας, volleyplanet.gr
2. ↑  Κινδυνεύει και ο Άλμπο του ΠΑΟ με τιμωρία, volleyplanet.gr
3. ↑  ΤΑΠ ΠΑΟΚ: «Ασπρόμαυρος» ο Ντάριελ Άλμπο - Metrosport
4. ↑  Aris lit up with Dariel Albo. a "bomb" - NewsBeezer
Η **Νιζόπολη** (σλαβομακεδονικά: Нижеполе, βλάχικα: Nijopolea, αλβανικά: Xhinxhopola) είναι χωριό του δήμου Μοναστηρίου στη Βόρεια Μακεδονία και αποτελεί αλπικό οικισμό σε απόσταση 7,85 χιλιομέτρων από τη Μπίτολα. Βρίσκεται χτισμένη στον Βαρνούντα, στην περιοχή της Πελαγονίας.

Ιστορία
-------

Η Νιζόπολη, με το ελληνόφωνο δημοτικό σχολείο και την ορθόδοξη εκκλησία, στις αρχές του 20ου αιώνα
Ο πληθυσμός της Νιζοπόλεως αποτελούνταν από παλαιότερους κατοίκους Βλάχων (Αρμάνων) και αργότερα Αρβανιτοβλάχων που αποτελούσαν μεγάλο μέρος του πληθυσμού του χωριού. Ένας μικρός αριθμός Μουσουλμάνων Αλβανών με την πάροδο του χρόνου εγκαταστάθηκε στη Νιζόπολη με καταγωγή από την επαρχεία της Κορυτσάς. Κατά τον πρώτο Παγκόσμιο Πόλεμο, η Νιζόπολη έπεσε στη συμμαχική πλευρά του Μακεδονικού μετώπου και οι Βλάχοι χωρικοί του κατέφυγαν πρώτα στη Φλώρινα και στη συνέχεια οι περισσότεροι πήγαν στην Κατερίνη. Μετά τον πόλεμο, οι περισσότεροι Βλάχοι της Νιζοπόλεως προτίμησαν να παραμείνουν στην Κατερίνη αφού μερικοί που επέστρεψαν γύρισαν και μίλησαν για την καταστροφή του χωριού. Μόνο το 1923 με την ανταλλαγή πληθυσμών μεταξύ Ελλάδας και Τουρκίας και την άφιξη των Ελλήνων προσφύγων μετά τον ελληνοτουρκικό πόλεμο (1919–1922) ορισμένοι κάτοικοι της Νιζοπόλεως επέστρεψαν στο χωριό.

Άτομα από τη Νιζόπολη
---------------------

* Θεόδωρος Αδάμ, Έλληνας οπλαρχηγός του Μακεδονικού Αγώνα

Παραπομπές
----------

1. 1 2 3 4 5  Κουκούδης, Αστέριος (2003). *Οι Βλάχοι: Οι Μητροπόλεις και η Διασπορά*. Θεσσαλονίκη: Εκδόσεις Ζήτρος. ISBN 9789607760869.  σελ. 299. «Μια από τις πιο αξιοσημείωτες περιπτώσεις ήταν μια αρκετά μεγάλη ομάδα η οποία εγκαταστάθηκε μεταξύ των παλαιότερων Βλάχων κατοίκων της Νιζόπολης, κοντά στο Μαγκάρεβο, καθιστώντας τους Αρβανιτόβλαχους σημαντικό μέρος του πληθυσμού του χωριού.» σελ. 352. «Μια μικρή ομάδα Μουσουλμάνων Αλβανών από την περιοχή της Κορυτσάς εγκαταστάθηκε σταδιακά στο Τύρνοβο και στη Νιζόπολη.»· σ. 468-469. «Οι κάτοικοι της Νιζόπολης, του μοναδικού βλαχοχωρίου πίσω από τις συμμαχικές γραμμές κατέφυγαν στη Φλώρινα και, κυρίως στην Κατερίνη.», σ. 470. «Οι περισσότεροι από τους κατοίκους της Νιζόπολης επέλεξαν να παραμείνουν στην Κατερίνη όταν οι πρώτοι που επέστρεψαν έφεραν στην πατρίδα τους την είδηση ​​της απόλυτης καταστροφής του χωριού τους. Μόλις το 1923 με την άφιξη των προσφύγων από τη Μικρασιατική καταστροφή κάποιοι από αυτούς επέστρεψαν στη Νιζόπολη.»
Ο **Ντορίνο Β΄ Γκαττιλούζιο** (πέθανε περί το 1488), ηγεμόνας του Αίνου (σημερινό Ενέζ στην Τουρκία), της Σαμοθράκης και της Ίμβρου (1455-1456) ήταν δεύτερος γιος του Παλαμέντε Γκαττιλούζιο. Με τον θάνατο του πατέρα του (1455) κυριευσε παράνομα τις κτήσεις του παρά τα κληρονομικά δικαιώματα της χήρας του μεγαλύτερου αδελφού του και του ανήλικου γιου της. Η χήρα του αδελφού του προσπάθησε να διαπραγματευτεί μαζί του ειρηνικά αλλά ο Ντορίνο απέρριψε όλες τις προτάσεις, τότε ζήτησε την βοήθεια του Οθωμανού σουλτάνου Μωάμεθ του Πορθητή. Ο Τούρκος δικαστής στα Ύψαλα επιβεβαίωσε τις καταγγελίες της χήρας για τον Ντορίνο και αποφάσισε να αναλάβει δράση εναντίον του. Ο Τούρκος ναύαρχος Γιούσουφ πασά απεστάλη με 10 πλοία να αποκλείσει την Σαμοθράκη και ένας Τουρκικός στρατός έφτασε στην Ενέζ. Ο Ντορίνο Β΄ απουσίαζε στην Σαμοθράκη και οι κάτοικοι του Αίνου αναγκάστηκαν να παραδοθούν στον Σουλτάνο χωρίς μάχη.

Μόλις δέχτηκε την υποταγή του Αίνου ο σουλτάνος έστειλε τον Γιούσουφ Πασά με στόλο να κατακτήσει την Ίμβρο και την Σαμοθράκη, ο Έλληνας ιστορικός Μιχαήλ Κριτόβουλος διορίστηκε κυβερνήτης της Ίμβρου. Την ίδια στιγμή ο Γιούσουφ Πασά έστειλε ένα πλοίο να συλλάβει τον Ντορίνο αλλά εκείνος έστειλε την κόρη του με πλούσια δώρα να καλοπιάσει τον Σουλτάνο να του ξαναδώσει το νησί. Ο Μωάμεθ Β΄ ήταν έτοιμος να δεχτεί αλλά έφτασε ο Γιούσουφ Πασά και του ανέφερε ότι οι κάτοικοι των νησιών είναι οργισμένοι μαζί του, περιορίστηκε να του δώσει ένα κτήμα μακριά από την θάλασσα στο Ζίτσι της Μακεδονίας. Ο Ντορίνο Β΄ ήταν δυσαρεστημένος από την νέα του κατοικία, έσφαξε την Τουρκική φρουρά και δραπέτευσε στην Λέσβο, από εκεί κατέφυγε μόνιμα στο Δουκάτο του Αρχιπελάγους που το διοικούσε ο θείος της συζύγου του Γουλιέλμος Β΄ Κρίσπος. Ο Ντορίνιο Β΄ παντρεύτηκε (1454) την ξαδέλφη του Ελισσάβετ Κρίσπο (γεννήθηκε το 1445) κόρη του 13ου δούκα της Νάξου Ιακώβου Β΄ Κρίσπου και της Τζινέβρα Γκατιλούζιο, δεν απέκτησαν παιδιά.

Παραπομπές
----------

1. ↑  Babinger, Franz (1992). Mehmed the Conqueror and His Time. Bollingen Series 96. Translated from the German by Ralph Manheim. Edited, with a preface, by William C. Hickman. Princeton, New Jersey: Princeton University Press. σ. 135
2. ↑  Babinger, Franz (1992). Mehmed the Conqueror and His Time. Bollingen Series 96. Translated from the German by Ralph Manheim. Edited, with a preface, by William C. Hickman. Princeton, New Jersey: Princeton University Press. σ. 136

Πηγές
-----

* Babinger, Franz (1992). Mehmed the Conqueror and His Time. Bollingen Series 96. Translated from the German by Ralph Manheim. Edited, with a preface, by William C. Hickman. Princeton, New Jersey: Princeton University Press.
Ο **Νικ Βάνοφ** (αγγλικά: *Nick Vanoff*, 25 Οκτωβρίου 1929 - 20 Μαρτίου 1991) ήταν Ελληνοαμερικάνος χορευτής, παραγωγός και φιλάνθρωπος. Γεννήθηκε στην Βεύη Φλώρινας. Μεγάλωσε στο Μπάφαλο της Νέας Υόρκης. Υπηρέτησε στο Σώμα Πεζοναυτών των ΗΠΑ και, λίγο αργότερα, σπούδασε σκηνοθεσία με τον Θίοντορ Κομισαρτζέφσκι στην Πόλη της Νέας Υόρκης.

Καριέρα
-------

Ο Βάνοφ ξεκίνησε την καριέρα του ως χορευτής στο Θέατρο Χορού του Τσαρλς Βέιντμαν. Αργότερα, ήταν πρωτοχορευτής για την Όπερα της Νέας Υόρκης. Ήταν επίσης χορευτής στο μιούζικαλ του Μπρόντγουεϊ *Φίλα με, Κέητ*.

Ο Βάνοφ ήταν κάτοχος κάρτας υπόμνησης στην *Εκπομπή του Πέρι Κόμο* και αργότερα κατέστη συνεργάτης του παραγωγού. Μαζί με τον Ουίλιαμ Ο. Χάρμπακ, συμπαρήγαγε το *The Tonight Show*, όταν ο Στηβ Άλλεν ήταν ο οικοδεσπότης. Επιπλέον, δημιούργησε και παρήγαγε τα Βραβεία του Κέντρου Κένεντι. Στη δεκαετία του 1960, παρήγαγε περισσότερες από δέκα ώρες τηλεόρασης κάθε εβδομάδα, συμπεριλαμβανομένων εκπομπών με τους Μπινγκ Κρόσμπι, Άντι Ουίλιαμς, Ντον Νοττς, Μίλτον Μπερλ και Σόννυ & Σερ. Λίγες δεκαετίες αργότερα, το 1985, έκανε την παραγωγή της ταινίας *Ελένη*.

Ο Βάνοφ κέρδισε Βραβείο Τόνυ για το καλύτερο μιούζικαλ το 1990 για την παραγωγή του μιούζικαλ της *Πόλης των Αγγέλων* στο Μπρόντγουεϊ. Επιπλέον, κέρδισε πέντε Βραβεία Έμμυ ως παραγωγός για τα: *The Julie Andrews Hour* το 1973, *The Kennedy Center Honors* το 1984, 1987 και 1989, και το αφιέρωμα της Τζούλι Άντριους, *The Sound of Christmas*, το 1988. Το 1990, ονομάστηκε Σόουμαν της Χρονιάς από το Σωματείο Δημοσιογράφων της Αμερικής (το οποίο αργότερα συγχωνεύτηκε στη Διεθνή Συμμαχία Εργαζομένων Θεατρικής Σκηνής).

Ο Βάνοφ ήταν ιδρυτικός διευθυντής του Ιδρύματος για το Μπαλέτο Τζόφρι. Συμμετείχε επίσης στο διοικητικό συμβούλιο του Centre Theatre Group στο Λος Άντζελες.

Παραπομπές
----------

1. ↑   *Vevi*, 2021-02-11, ανακτήθηκε στις 2021-04-12
2. 1 2 3 4 5 6 7 8 9 10 11 12 13 14  Eleanor Blau, Nick Vanoff, 61, Former Dancer Who Became Successful Producer, *The New York Times*, March 22, 1991
3. 1 2 3 4 5 6 7 8 9 10 11 12  Myrna Oliver, Nick Vanoff, 61; Producer Won Tony, Five Emmys, *The Los Angeles Times*, March 22, 1991
4. 1 2  Felisa Vanoff, Former Dancer and Choreographer, Dies at 89, *The Hollywood Reporter*, 6/9/2014
***Ο Λούσιας*** είναι μυθιστόρημα του Νίκου Χουλιαρά.

Περιγραφή
---------

Το μυθιστόρημα αφηγείται τις σκέψεις ενός διανοητικά καθυστερημένου, αλλά κατά τα άλλα αγαθού και αγνού παιδιού που ξέρει να παρατηρεί τον κόσμο και να αντιλαμβάνεται τι γίνεται γύρω του. Ζει στα Γιάννενα τα πρώτα χρόνια του εμφυλίου και στη μεταπολεμική εποχή. Νοιώθει χαμένο μέσα στο πέλαγος της ζωής, φιλοσοφεί βαθιά την κάθε στιγμή και τις εμπειρίες του. Παρατηρεί και βγάζει συμπεράσματα που πείθουν ακόμα και τον πιο απαιτητικό αναγνώστη.

Βραβεύσεις
----------

* Έχει αποσπάσει το Α' (1978) και Γ' (1983) Βραβείο στη *Διεθνή Έκθεση της Λειψίας*
* Διαβάστηκε στο τρίτο πρόγραμμα
* Σκηνοθετήθηκε και παρουσιάστηκε στην ελληνική τηλεόραση.

Παραπομπές
----------

1. ↑  «Νίκος Χουλιαράς, Ο Λούσιας, εκδ. Νεφέλη». critique.gr. Ανακτήθηκε στις 5 Ιουνίου 2012.